GPSC วิ่ง 3% ลุ้นกำไรปี 65 ทะลุ 1 หมื่นลบ. โบรกเคาะเป้า 95.50 บ.
GPSC วิ่ง 3% โบรกชี้กำไรปกติปีนี้แตะ 1.06 หมื่นลบ. โต 59% มองธุรกิจแบตเตอรี่ปี 65-73 โตเฉลี่ย 60% แนะนำราคาเป้าหมาย 95.50 บ.
GPSC วิ่ง 3% โบรกชี้กำไรปกติปีนี้แตะ 1.06 หมื่นลบ. โต 59% มองธุรกิจแบตเตอรี่ปี 65-73 โตเฉลี่ย 60% แนะนำราคาเป้าหมาย 95.50 บ.
17 มี.ค. 2565

ผู้สื่อข่าวรายงานว่าวันนี้ (17 มี.ค. 2565) ราคาหุ้นบริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC ณ เวลา 10:55 น. อยู่ที่ระดับ 71.75 บาท เพิ่มขึ้น 2 บาท หรือ 2.87% โดยทำจุดสูงสุดที่ 71.75 บาท และทำจุดต่ำสุดที่ 70.25 บาท ด้วยมูลค่าการซื้อขาย 592.04 ล้านบาท

บริษัทหลักทรัพย์ โนมูระ พัฒนสิน จำกัด (มหาชน) ระบุในบทวิเคราะห์ (16 มี.ค. 2565) ว่า GPSC เป็นผู้ประกอบการโรงไฟฟ้าที่มีความต่อเนื่องของธุรกิจและมีธุรกิจ Battery หนุน พร้อมเติบโต Megatrend จากทั้ง EV, โรงไฟฟ้า Renewable และโรงงานอุตสาหกรรม โดยคาดธุรกิจแบตเตอรี่ของ GPSC โตสูงเฉลี่ย 60% CAGR ใน 2565-2573 และสัดส่วนรายได้เพิ่มจาก 0.1% ในปี 2564 เป็น 6.5% ในปี 2573 โดยประเมินกำไรปกติปี 2565 อยู่ที่ 1.06 หมื่นล้านบาท เพิ่มขึ้น 59% จากงวดเดียวกันของปีก่อน ส่วนปี 2566 อยู่ที่ 1.25 หมื่นล้านบาท เพิ่มขึ้น 18% จากงวดเดียวกันของปีก่อน
ทั้งนี้ทางฝ่ายวิจัยมองราคาหุ้นยังเป็นจุดซื้อลงทุนรับการเติบโตในระยะยาว โดยมีค่า PER ปี 2565 ที่ 18 เท่า และมี Dividend yield 2-3% ต่อปี อีกทั้งราคาน้ำมันดิบปรับตัวลดลงล่าสุด Brent ต่ำกว่าระดับ 100 เหรียญแล้ว ลดลงกดดันในด้านต้นทุน และได้ประโยชน์มากสุดในกลุ่มฯ จากการปรับขึ้นค่า Ft แนะนำราคาเป้าหมาย 95.50 บาท